[{"text_idx": "#000000", "text": "Mereohutuse koolitus Unistuse Pa\u0308eva lastele"}, {"text_idx": "#000003", "text": "Va\u0308ikesed veeso\u0303brad o\u0303ppisid ohutult ujuma"}, {"text_idx": "#000004", "text": "Ma\u0308rtsi viimasel teisipa\u0308eval oli Tallink Spa & Conference Hoteli fuajees siginat-saginat tavapa\u0308rasemast rohkem. Lisaks hotelli ku\u0308lalistele olid Aqua Spa veekeskusesse kogunenud ootusa\u0308revad Minu Unistuste Pa\u0308eva lapsed. Mo\u0303nusalt basseinialalt paistsid juba Tallinna vabatahtliku merepa\u0308a\u0308ste pa\u0308a\u0308stjad, kes sel pa\u0308eval spetsiaalselt meie lastele mereohutuse koolitust la\u0308bi viima olid tulnud."}, {"text_idx": "#000005", "text": "Koolitus algas teoreetilise osaga, kus merepa\u0308a\u0308stjad Andres ja Andrus ra\u0308a\u0308kisid, kuidas veega so\u0303braks saada, milline on ohutu ka\u0308itumine veekogus, vees ujumisel vo\u0303i paadiso\u0303idul. Lastele tutvustati erinevaid vetelpa\u0308a\u0308ste vahendeid ning selgitati vees ka\u0308itumise reegleid."}, {"text_idx": "#000006", "text": "Kuna ko\u0303ige paremini o\u0303pib ise ja\u0308rele proovides, said ko\u0303ik lapsed pa\u0308a\u0308stevestid selga ja kohe sooja basseini. Harjutus oli alguses ku\u0308ll veidi harjumatu, kuid ko\u0303ik tuli suurepa\u0308raselt va\u0308lja ja ko\u0303ik veendusid pa\u0308a\u0308stevesti vajalikkuses. Pa\u0308a\u0308stjate o\u0303petusel prooviti ka pa\u0308a\u0308steliini ja -ro\u0303nga kasutamist. Pa\u0308a\u0308stjad na\u0308itasid erinevaid vo\u0303tteid nii enese kui teiste pa\u0308a\u0308stmiseks veega seotud ohuolukordades, mida loomulikult tuli kohapeal ka paarilisega katsetada."}, {"text_idx": "#000007", "text": "Koolituse lo\u0303petas mo\u0303nus lo\u0303o\u0303gastus ja ujumine basseinides. Meie healt toetajalt GKR Trade-lt said lapsed koduteele kaasa turgutava ampsuna Fruuti o\u0303unamahla, Eat Naturali toitva mu\u0308slibatooni ning True Gumi mo\u0303nusad na\u0308rimiskummid ja pastillid."}, {"text_idx": "#000008", "text": "Pa\u0308a\u0308stjate poolt po\u0303nevalt ra\u0308a\u0308gitud lood elust enesest kuulatud ning ko\u0303ik teoreetiline ise ja\u0308rgi proovitud, vo\u0303ime kinnitada, et la\u0308heneva suve valguses oli va\u0308ga hariv ja kasulik koolitus nii suurtele kui va\u0308ikestele veeso\u0303pradele. Aita\u0308h koosto\u0308o\u0308partneritele, kes u\u0308limalt vajalikke teadmisi kogu eluks meiega jagasid!"}, {"text_idx": "#000009", "text": "Ko\u0303ige rohkem mulle meeldis, et sai ujuda. Sain proovida erinevaid pa\u0308a\u0308steveste vees ja sain teada, mida teha, kui keegi on ohus. Ta\u0308iesti uus asi minu jaoks oli proovida pa\u0308a\u0308sta paarilist. Ja ma sain ka teada uusi asju, na\u0308iteks et kui ohus oled, on va\u0308ga oluline pu\u0308u\u0308da ja\u0308a\u0308da rahulikuks. Kingiks saadud arbuusipastillid olid megahead!"}]